Diaconescu a spus pe cine va sprijini în turul doi la Președinție. „Niciunul nu întrunește condițiile minime să reprezinte România”
Cristian Diaconescu, candidat la alegerile prezidențiale, a declarat vineri seara, în exclusivitate la Digi24, că dacă nu va ajunge în turul doi nu va negocia voturile primite în primul tur cu niciun candidat, și nici nu va merge la vot. „Plecând de la o experiență, și nu de la aroganță, nu am pe cine să susțin. Dintre cei care acum sunt candidați, nu întrunește niciunul dintre ei condițiile necesare minimale în a reprezenta România”, a afirmat Diaconescu.